12月協進之聲又有得聽喇!今期內容如下，歡迎大家抽時間收聽!

1. 12月節目簡介及有獎遊戲

「吓?!SoSo要轉行，點解呢?」今期協進之聲繼續有總編輯睿知(何睿知)及公眾傳訊主任SoSo(伍佩施)以迷你廣播劇形式，為大家介紹12月協進之聲的節目內容，亦一如以往繼續有有獎問答遊戲及公佈得獎者結果。

1. 會務動態 – 點字樂譜工作坊

原定11月11日的慈善音樂會就因為社會情況而取消，但音樂會前一日舉行的點字樂譜工作坊，協進之聲成員宛茜（李宛茜）就訪問了今次專程來港演出，並擔任導師嘅英國視障音樂家Anne Wilkins，佢會分享自己音樂路及對音樂有熱誠嘅視障學生有鼓勵說話及建議。

1. 獨評視倡 – 與民航處會面

協進之聲成員Alex（陳志剛）與項目主任Jonas（李惠權）分享了與民航處開會的情況，希望讓處方更了解視障人士需要。

1. 我認識的視障朋友 – 嚴俊安

被稱為「嚴老闆」嘅嚴俊安，喺酒店入面工作緊，究竟視力有冇為佢工作帶來影響?佢平日工作係點?今次有協進之聲總編睿知(何睿知)及成員蔡樂詩一齊訪問嚴老闆，想對酒店業工作有多啲認識就記得收聽喇。

1. 音樂自由行 – Gloria 歌莉雅

久違了嘅節目《音樂自由行》返嚟喇!今次成員Alex（陳志剛）訪問歌手Gloria 歌莉雅，究竟喺一個漆黑環境中做訪問，Gloria有咩感受?佢仲即場唱首歌送俾大家，好好聽，記得一定要收聽!

重溫昔日節目︰<https://www.hkbu.org.hk/tc/publication/voice/index>